Newbury, Berkshire
<s>Newbury je grad od 41,075 stanovnika na jugu Engleske.</s><s>On je i administrativni centar unitarne jedinice West Berkshire, poznat po hipodromu, koji je jedan od najboljih i napoznatijih u Engleskoj.</s>

<s>Geografske karakteristike</s>

<s>Newbury leži duž obje obale rijeke Kennet, i duž kanala Kennet - Avon udaljen 42 km južno od Oxforda, 40 km sjeverno od Winchestera, 43 km jugoistočno od Swindona i 32 km zapadno od Readinga.</s>

<s>Historija
Rana historija Newburyja je i danas nejasna, ali se zna da zbog svog položaja kao naselje egzistira najmanje već 1100 godina, jer je od davnina poznat kao riječni gaz i raskrsnica važnih puteva sa sjevera, juga, istoka i zapada.</s><s>Arheološkim iskapanjima pronađeno je dosta arteffakata iz rimskih vremena</s>

<s>Newbury prvi se put dokumentiran 1079. godine u "Crkvenoj historiji Engleske i Normandije".</s><s>U to vrijeme bio je trgovište sa pravom da drži sajam.</s><s>Nakon tog je bio feud čitavog niza monarha ili njihovih žena.</s>

<s>Krajem 15. vijeka postao je poznat po manufakturno izrađenim tkaninama koje su postale vrlo tražene po kontinentu, ali je trgovina tim artiklom zamrla do 17. vijek.</s><s>Najpoznatiji proizvođač bio je John Smallwood (ili Winchcombe) poznat kao "Jack iz Newburya", i kao lični prijatelj kralja Henrya VIII i njegove žene Katarine Aragonske.</s><s>Pomogao je financirati gradnju parohijske crkve na mjestu je nekad stajala starija normanska crkva.</s><s>Drugi poznati proizvođač bio je Thomas Dolman, kom je danas podignut spomenik.</s>

<s>Za Engleskog građanskog rata (1642.-46.) Newbury je bio poprište dviju bitaka.</s><s>Prva se bitka odigrala 20. septembra 1643. u njoj je poginulo oko 6 000 vojnika Ona se zbila kad je Earl od Essexa, nakon što je razbio opsadu Gloucestera krenuo za London i  naletio na vojsku kralja Charlesa Stuarta, koja se zabarikadirala u gradu.</s><s>U toj bitci su pobjedu izvojevale snage parlamenta nakon što su rojalisti nakon eksplozije barutane pobjegli iz grada.</s><s>Druga bitka zbila se 27. oktobra 1644., u njoj su rojalisti uspjeli odbraniti Zamak Donnington..</s><s>On je nakon 20 mjeseci opsade ipak pao u ruke vojske parlamenta, nakon što je rojalistikim braniocima dozvoljeno da napuste razoreni zamak.</s>

<s>Tokom 18. i početkom 19. vijeka Newbury je bio važna odmorišna stanica za kočije na Velikoj cesti za Bath, tad je podignuto dosta gostionica i teatara, a za putnike namjernike organizirane su i konjičke utrke kako bi prikratili vrijeme.</s>

<s>U to vrijeme bio je centar poljoprivrednog kraja u plodnoj dolini rijeke Kennet, poznat po uzgoju ječma za slad.</s><s>Kako je on važna sirovina za proizvodnju piva, otpreman je od 1723. za London brodovima rijekom Kennet do Readinga.</s><s>Od kad je 1810. 
prokopan kanal između rijeka Kennet i Avon kojim se moglo ploviti do Readinga i Bristola on se koristio uglavnom za [[transport kukuruza.</s><s>Kad je 1847. izgrađena željeznička pruga do Newburya, promet po kanalu je opao, ona je 1882. produžena do Didcota, a 1885. i do Winchestera i konačno 1898. do Lambourna.</s><s>Od svih tih pruga zbog konkurencije automobila - 1970. preživjela je samo ona od Londona do Penzancea.</s>

<s>Krajem 18. vijeka Newbury se počeo transformirati u industrijski grad.</s><s>William Plenty je 1790. osnovao tvornicu koja je ispočetka proizvodila čelične plugove, zatim nastavila graditi revolucionarne čamce za spašavanje (danas ta tvornica proizvodi pumpe i filtere).</s>

<s>Predgrađe Newburya - Speenhamland, postalo je slavno 1795. po sistemu socijalne zaštite najsiromašnijih, koji je i nazvan po njemu.</s>

<s>Za Drugog svjetskog rata Newbury je samo jednom bombardiran, njegov slavni hipodrom podignut 1905., postao je nakon 1942. poligon američke vojske koja je u predgrađu Greenham Common smjestila svoju 101. zračnodesantnu diviziju.</s><s>Tu je podignut aerodrom iz kojeg su 6. juna 1944., poletjeli brojni avioni sa jedrilicama na Dan D.</s>

<s>Za Hladnog rata Greenham Common bio je vojna baza američke vojske, koja je tu razmjestila strateške bombardere naoružane nuklearnim oružjem i krstarećim raketama.</s><s>Nakon završetka hladnog rata - Greenham Common, polako se pretvara u industrijsku zonu.</s>

<s>Privreda
Tokom 20. vijeka Newbury je privukao brojne visoko tehnološke kompanije da u njemu imaju sjedište, kao što su Vodafon, Merant (nekadašnji Micro Focus) i Quantel.</s>

<s>Danas je Newbury poznat po lakoj mašinogradnji, mlinovima, drvnoprerađivačkim poduzećima i proizvodnji lakih aviona.</s>

<s>Pobratimski gradovi</s>

<s>Braunfels, Njemačka
  Bagnols-sur-Cèze, Francuska
  Eeklo, Belgija
  Feltre, Italija
  Carcaixent, Španjolska
  Kiskunfélegyháza, Mađarska</s>

<s>Izvori</s>

<s>Vanjske veze</s>

<s>Newbury Town Council</s>

<s>Gradovi u Engleskoj
Berkshire</s>

